ഓജപാലി

ഇന്ത്യയിലെ ആസാം വടക്കുകിഴക്കൻ മേഖലയിൽ നിന്നുള്ള പരമ്പരാഗത നാടോടി നൃത്തമാണ് ഓജപാലി. കഥാകഥന പാരമ്പര്യത്തിൽ നിന്ന് ഉരുത്തിരിഞ്ഞതാണെന്നു വിശ്വസിക്കപ്പെടുന്ന ഇത്  ഒരു സംഘനൃത്തമാണ്. ആസാമിലെ ഏറ്റവും പുരാതന കലാരൂപങ്ങളിലൊന്നാണിതെന്ന് കരുതപ്പെടുന്നു. ബ്രഹ്മപുത്ര നദിയുടെ പടിഞ്ഞാറ്, വടക്ക് ഭാഗങ്ങളിൽ കാമത സംസ്ഥാനത്താണ് ആദ്യം ഉത്ഭവിച്ചത്. പിന്നീട് ദാരംഗി രാജാവ് ധർമ്മനാരായണന്റെ രക്ഷാകർതൃത്വത്തിൽ ദാരംഗ് പ്രദേശത്തേക്ക് വ്യാപിച്ചു. പാട്ടുകൾ, ഡയലോഗുകൾ, ആംഗ്യം, മെച്ചപ്പെട്ട അഭിനയം, നാടകവൽക്കരണം എന്നിവ ഈ പ്രകടനത്തിൽ ഉൾപ്പെടുന്നു. പ്രകടനത്തിന് നേതൃത്വം നൽകുന്ന ഓജ എന്ന സൂത്രധാരനൊപ്പം  പാലി എന്നറിയപ്പെടുന്ന നാലോ അഞ്ചോ അനുചരന്മാരും  ഉൾപ്പെടുന്നതാണ് സംഘം. ഇലത്താളം വായിച്ച് തുടർച്ചയായ താളത്തിനൊത്ത് കളിക്കുന്നു. ഓജയുടെ വലതുവശത്ത് നിൽക്കുന്ന പാലിയാണ് (ദായ്നാ പാലി) ഓജയുമായി കളി മുന്നോട്ട് കൊണ്ടുപോകുന്നത് . ഓജപാലിയിൽ നിന്ന് പ്രചോദനം ഉൾക്കൊണ്ടാണ് പതിനാറാം നൂറ്റാണ്ടിൽ ജീവിച്ചിരുന്ന ആസാമീസ് ഗുരു ശ്രീമന്ത ശങ്കർദേവ്  അങ്കിയ നാട് ( ഏകാങ്കനാടകങ്ങൾ)  ഭോന (നൃത്തനാടകങ്ങൾ) എന്നീ കലാരൂപങ്ങൾ സൃഷ്ടിച്ചതെന്നു വിശ്വസിക്കപ്പെടുന്നു. അതിലുപരിയായി അദ്ദേഹം സത്രിയനൃത്യശൈലിയും  സൃഷ്ടിച്ചു.  സാധാരണയായി പത്മപുരാണത്തിൽ സുകബി നാരായണദേവ എഴുതിയ വരികളാണ് ദാരംഗി സുക്നന്നി ഓജപാലി ആലപിക്കുന്നത്. സർപ്പദേവതയായ മരോയിയുടെ കഥയാണ് പത്മ പുരാണം. 

ഇന്നത്തെ ഓജപാലി ദാരംഗ്, ബജാലി, ബക്സ, മംഗൽദോയ്, സിപജാർ, തേജ്പൂർ, ഉഡൽഗുരി ജില്ലയിലെ മറ്റ് ചില ഭാഗങ്ങളിൽ മാത്രമായി പരിമിതപ്പെട്ടിരിക്കുന്നു. ഈ കലാരൂപത്തിന് നൽകിയ സംഭാവനകൾക്ക് ലളിത് ചന്ദ്ര നാഥ്, കിനരം നാഥ് എന്നിവർക്ക് സംഗീത നാടക് അക്കാദമി അവാർഡ് ലഭിച്ചു. സിപജർ ജില്ലയിലെ ഓജപാലിയുടെ വികസനത്തിനായി ഇപ്പോൾ ലളിത് ചന്ദ്ര നാഥ് ഓജയുടെ കുടുംബം പ്രവർത്തിക്കുന്നു.

സന്ദർഭത്തെയും ശൈലിയെയും അടിസ്ഥാനമാക്കി ഓജപാലിയെ മൂന്ന് രൂപങ്ങളായി തിരിക്കാം:
ബ്യാഹ് അല്ലെങ്കിൽ ബിഗോയ ഓജപാലി
 സുകന്നാനി ഓജപാലി അല്ലെങ്കിൽ മരോയി ഗോവ ഓജപാലി
 രാമായണി ഓജപാലി 

 ശ്രദ്ധേയരായ വ്യക്തിത്വങ്ങൾ 

     മങ്ക  
     ദുർഗാബർ കായസ്ത
     പീതാംബരം
     ബാർബിയാഹു
     സരുബ്യാഹു
    ലളിത് ചന്ദ്ര നാഥ്, ലളിത് ഓജ എന്നറിയപ്പെടുന്നു (സംഗീത നാടക അക്കാദമി അവാർഡ് ജേതാവ്)
     മങ്ക

മംഗൾദായിൽ ബലോറാം കോൺവാറും സംഘവും ഏകദേശം 90 മുതൽ 2010 വരെ രണ്ട് പതിറ്റാണ്ടോളം ബയാഖ് ഓജപാലി അവതരിപ്പിച്ചു. പരേതനായ ഓജ ഉപേന്ദ്ര കലിതയുടെ ശിഷ്യനാണ് ബലോറാം കോൺവർ. അവരെല്ലാം സർക്കാർ സർവീസ് ഹോൾഡർ ആയിരുന്നു, അവരുടെ ഹോബി തുടരാൻ അവർ അത് പഠിച്ച് പ്രകടനം നടത്തി. മംഗൾദായ്‌യിലെയും മറ്റ് പ്രദേശങ്ങളിലെയും ചുറ്റുമുള്ള ആളുകൾ ഈ സംഘം അവതരിപ്പിക്കുന്നത് കാണാൻ വളരെ ആകാംക്ഷയുള്ളവരാണെന്നത് ഒരു പഴഞ്ചൊല്ലായിരുന്നു.
അവലംബം

വർഗ്ഗം:ഇന്ത്യൻ നാടോടി നൃത്തങ്ങൾ